**Csokonyavisonta községi Önkormányzat Képviselő-testülete**

**10/2020. (XI. 25.) önkormányzati rendelete**

**a települési támogatás keretében nyújtott ellátásokról szóló**

**13/2016. (XI. 28.) önkormányzati rendelet**

**módosításáról**

Csokonyavisonta község Önkormányzat Képviselő-testülete hatáskörében eljáró Csokonyavisonta község polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak szerint, a szociális igazgatásról és szociális ellátásokról szóló 1993. évi III. törvény 132.§ (4) bekezdés g) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8 a) pontjában meghatározott feladatkörében eljárva a következőket rendeli el:

1. **§.**

*A rendelet a következő 11/A §-al egészül ki:*

1. A járványügyi helyzet miatt megváltozott élethelyzetbe került – járványügyi megfigyelés (hatósági házi karantén) alá helyezett – lakosok részére napi egyszeri meleg étel biztosítható, természetbeni szociális juttatásként.
2. A juttatásra jogosultak a hatósági házi karantén foganatosításának helyén együtt élő személyek, amennyiben a járványügyi megfigyelés alá helyezés rájuk is kiterjed.
3. Az étel biztosítása egyszer használatos műanyag edényekben, házhoz szállítással történik.
4. A természetbeni támogatásra jövedelmi és vagyoni helyzetükre tekintet nélkül jogosultak.
5. A támogatásra nem jogosult az a személy, akinek a településen más intézmény keretei között a napi minimum egyszeri meleg étel biztosított.
6. A juttatás hivatalból is biztosítható.

**2.§**

**Záró rendelkezések**

Ez a rendelet kihirdetése napját követő napon lép hatályba. A rendeletben meghatározottakat a folyamatban lévő ügyek elbírálásánál is alkalmazni kell.

Csokonyavisonta, 2020. november 24.

Harasztia Attila Balla Róbert

polgármester jegyző

A rendelet kihirdetve:

2020. november 25.

Balla Róbert

jegyző